Diari Oficial de la Generalitat Valenciana


Sumari del DOGV 6369, del 05-10-2010 (2010/10885)

RESOLUCIÓ de 13 de setembre de 2010, de la Direcció General de Treball, Cooperativisme i Economia Social, per la qual es disposa el registre i la publicació del II Conveni Col·lectiu de Centres Específics de Malalts Mentals Crònics, la titularitat i la gestió dels quals es duga a terme de forma privada (Codi núm. 8000635).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6369

Data del DOGV
:   05-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10896


Data del document
:   13-09-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 13 de setembre de 2010, de la Direcció General de Treball, Cooperativisme i Economia Social, per la qual es disposa el registre i la publicació del II Conveni Col·lectiu de Centres Específics de Malalts Mentals Crònics, la titularitat i la gestió dels quals es duga a terme de forma privada (Codi núm. 8000635). [2010/10433]  
Vist el text del II Conveni Col·lectiu de Centres Específics de Malalts Mentals Crònics, la titularitat i la gestió dels quals es duga a terme de forma privada, subscrit per la Comissió Negociadora el dia 16 de juliol de 2010, que està integrada, de part empresarial per representants de l'Associació Empresarial Valenciana de Servicis a la Dependència (AVASEDE), i de part dels treballadors, per representants dels sindicats SI, CC OO i UGT, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, esta Direcció General de Treball, Cooperativisme i Economia Social, d'acord amb les competències que té transferides pel Reial Decret 4105/82, de 29 de desembre, acorda:  
Primer  
Ordenar que siga inscrit en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original del conveni.  
Segon  
Disposar que siga publicat en el Diari Oficial de la Comunitat Valenciana.  
València, 13 de setembre de 2010.- El director general de Treball Cooperativisme i Economia Social: Román Ceballos Sancho.  
II Conveni Col·lectiu de Centres Específics de Malalts Mentals Crònics, la titularitat i la gestió dels quals es duga a terme de forma privada  
Capítol I  
Article 1. Àmbit funcional i territorial  
El present conveni col·lectiu serà d'aplicació en les empreses i establiments que exercisquen la seua activitat com a centres específics de malalts mentals crònics (CEEM), o qualsevol altra denominació que la Generalitat Valenciana puga denominar en el futur, la titularitat i gestió dels quals es duga a terme de forma privada.  
Este conveni estendrà el seu àmbit d'aplicació a tot el territori de la Comunitat Valenciana.  
Podran adherir-se al present conveni totes les empreses i els seus treballadors inclosos en l'anterior àmbit funcional i territorial.  
Article 2. Àmbit personal  
El present conveni afectarà tot el personal que en règim de contracte de treball presta els seus servicis en empreses incloses en l'article primer.  
Queda expressament exclòs el personal que preste els seus servicis en CEEM, centres i/o servicis dependents i/o concertats amb l'administració pública valenciana.  
Article 3. Vigència i duració  
El present conveni col·lectiu entrarà en vigor l'1 de gener de 2010, i tindrà vigència fins al 31 de desembre del 2013, amb independència de la data en què siga firmat, o del dia en què siga publicat en el Diari Oficial de la Comunitat Valenciana (DOCV).  
Article 4. Denúncia i pròrroga  
La denúncia del conveni, que podrà ser presentada indistintament per qualsevol de les parts legitimades per a això, es produirà d'acord amb el que establix la Llei de l'Estatut dels Treballadors.  
Perquè la denúncia tinga efecte haurà de fer-se per mitjà de comunicació escrita a l'altra part, comunicació que haurà de registrar-se en la Conselleria d'Economia, Hisenda i Ocupació amb una antelació mínima de trenta dies abans del seu venciment.  
En cas de no produir-se la mencionada denúncia, s'entendrà que el conveni es prorroga automàticament d'any en any.  
Article 5. Vinculació a la totalitat  
Les condicions pactades formen un tot orgànic i indivisible i a efectes de la seua aplicació pràctica, seran considerades globalment.  
En el cas que la jurisdicció laboral, a instàncies de l'Autoritat Laboral o qualsevol dels afectats, anul·le algun dels pactes del present conveni col·lectiu, quedarà sense efecte la totalitat, i les parts s hauran de procedir a la renegociació del seu contingut.  
Article 6. Compensació i absorció  
Operarà la compensació i absorció quan les retribucions totals pagades, en conjunt i còmput anual, siguen més favorables per als treballadors que les fixades en el present conveni.  
Capítol II  
Article 7. Organització del treball  
La disciplina i organització del treball és facultat específica de l'empresari titular del centre i s'ajustaran al que preveu l'Estatut dels Treballadors i altres disposicions aplicables.  
Capítol III  
Article 8. Contractació  
Amb l'objecte de dotar el sector d'un model de relacions laborals estable, que beneficie tant les empreses com el personal laboral, que elimine les desigualtats que s'hagen pogut o es pretenguen establir en l'accés a l'ocupació i les condicions de treball respecte a les dones, els joves, els immigrants, les persones amb discapacitats i per als que tenen treball temporal o a temps parcial, que contribuïsca a la competitivitat de les empreses, a la millora de l'ocupació i a la reducció de la temporalitat i rotació d'este i a fi d'aconseguir que l'atenció als residents i usuaris siga de la major qualitat i més qualificada possible, es determinen els criteris següents sobre modalitats de contractació, sent prioritària la contractació indefinida.  
Segons el que disposa l'article 15.6 de l'Estatut dels Treballadors, els treballadors i les treballadores amb contractes temporals i de duració determinada tindran els mateixos drets que els treballadors amb contractes de duració indefinida, sense perjuí de les particularitats específiques de cada una de les modalitats contractuals en matèria d'extinció del contracte i d'aquelles expressament previstes en la llei en relació amb els contractes formatius i amb el contracte d'inserció.  
Contracte indefinit  
És el que es concerta sense establir límits de temps en la prestació de servicis. Adquirirà la condició de personal indefinit, siga quina siga la modalitat de contractació, el personal que no haja sigut donat d'alta en la Seguretat Social, una vegada transcorregut un termini igual al legalment fixat per al període de prova i el personal amb contracte temporal subscrit en frau de llei.  
Contracte eventual per circumstàncies de la producció  
Contractes eventuals que es concerten per a atendre les circumstàncies del mercat, acumulació de tasques, excessos de comandes, previst en l'article 15.1.b. del Text Refós de la Llei de l'Estatut dels Treballadors (RD Legislatiu 1/1995 de 24 de març).  
Podran tindre una duració màxima de dotze mesos, dins d'un període de divuit mesos, comptat a partir del moment en què es produïsquen les dites causes. Si se subscriu per un període inferior a la duració màxima permesa es podrà prorrogar una sola vegada, sense que la duració total supere la duració màxima.  
Esta modalitat de contractació podrà ser utilitzada, entre altres supòsits, quan es donen les circumstàncies següents:  
a) Quan transitòriament augmente el grau mitjà de dependència del conjunt de les persones ateses, utilitzant qualsevol de les escales de valoració reconegudes per la corresponent administració pública.  
b) Quan l'ocupació del centre excedisca:  
Del 45% de la seua capacitat màxima autoritzada a l'acabament del segon any d'activitat.  
Del 60% de la seua capacitat màxima autoritzada a l'acabament del tercer any d'activitat.  
Del 70% de la seua capacitat màxima autoritzada a l'acabament del quart any d'activitat  
En relació amb les places ocupades que excedisquen del percentatge mencionat, s'aplicarà l'escala següent:  
De 1 a 3 places, 1 contracte. De 4 a 6 places, 2 contractes. De 7 a 9 places, 3 contractes. De 10 a 12 places, 4 contractes.  
Se seguirà esta progressió fins a la totalitat de les places ocupades.  
S'establix que cada tres places que siguen desocupades es puga rescindir el contracte a un treballador o treballadora contractat per esta modalitat. El personal que es veja afectat per esta mesura conformarà una borsa de treball fins a la reincoporació de la totalitat del personal cessat.   
Contracte per obra o servici determinat  
Es regularà pel que establix l'article 15 del Reial Decret Legislatiu 1/1995, de 24 de març pel qual s'aprova el Text Refós de la Llei de l'Estatut dels Treballadors, desplegat per Reial Decret 2720/1998 de 18 de desembre de 1998.  
Contracte d'Interinitat  
Es regularà pel que establix l'article 15 del Reial Decret Legislatiu 1/1995, de 24 de març pel qual s'aprova el Text Refós de la Llei de l'Estatut dels Treballadors, desplegat per Reial Decret 2720/1998 de 18 de desembre de 1998.  
Contracte d'inserció  
Es regularà pel que establix l'article 15 del Reial Decret Legislatiu 1/1995, de 24 de març pel qual s'aprova el Text Refós de la Llei de l'Estatut dels Treballadors.  
Contractes en Pràctiques  
Es regularà pel que establix l'article 11 del Reial Decret Legislatiu 1/1995, de 24 de març pel qual s'aprova el Text Refós de la Llei de l'Estatut dels Treballadors, desplegat per Reial Decret 488/1998 de 27 de març de 1998.  
Contracte per a la Formació  
Es regularà pel que establix l'article 11 del Reial Decret Legislatiu 1/1995, de 24 de març pel qual s'aprova el Text Refós de la Llei de l'Estatut dels Treballadors, desplegat per Reial Decret 488/1998 de 27 de març de 1998.  
Contracte a Temps Parcial  
Es regularà pel que establix l'article 12 del Reial Decret Legislatiu 1/1995, de 24 de març pel qual s'aprova el Text Refós de la Llei de l'Estatut dels Treballadors, desplegat per Reial Decret 1131/2002.  
Contracte de Relleu  
Es regularà pel que establix l'article 12 del Reial Decret Legislatiu 1/1995, de 24 de març pel qual s'aprova el Text Refós de la Llei de l'Estatut dels Treballadors, desplegat per Reial Decret 1131/2002.  
Estabilitat en l'Ocupació  
Amb l'objectiu de fomentar la contractació indefinida i de dotar de major estabilitat els contractes vigents, s'acorda que totes les empreses afectades pel present conveni hauran de tindre un 55% de personal amb contractes indefinits a l'acabament del segon any de vigència, un 60% a l'acabament del tercer any de vigència i un 70% a l'acabament del quart any de vigència.  
En conseqüència, els percentatges màxims de contractació temporal, en qualsevol de les modalitats previstes en el present conveni, seran els que resulten de restar al 100% de la plantilla els compromisos de contractació indefinida establits en el paràgraf anterior, a excepció dels contractes en pràctiques, per a la formació, substitució per anticipació de l'edat de jubilació i relleu.  
Per a l'aplicació dels compromisos adquirits sobre l'ocupació estable, les empreses podran accedir als programes de les administracions públiques que fomenten la transformació de contractes temporals en indefinits.  
Per a fer efectiu el compliment dels percentatges acordats en este apartat, les empreses que no els complisquen transformaran els contractes temporals necessaris en indefinits fins a completar el percentatge acordat, per ordre de major antiguitat, excloent-ne els contractes interins per a substitució de personal.  
Per a calcular els percentatges acordats en este apartat, es prendrà com a referència el nombre de llocs de treball ocupats de forma contínua en l'any immediatament anterior.  
Els percentatges de contractació previstos en este article, hauran de ser complits en l'àmbit del centre de treball i de l'empresa a nivell provincial.  
S'establix una moratòria de vint-i-quatre mesos per a aquells centres o servicis de nova obertura des del moment de l'inici de l'activitat.   
Article 9. Jubilació als 64 anys  
Com a mesura de foment d'ocupació, es convé que el personal amb 64 anys d'edat que vulga acollir-se a la jubilació anticipada amb el 100% de la prestació, sempre que reunisca els requisits de carència i cotització corresponents, podrà fer-ho, i en este cas l'empresa està obligada a substituir-lo en la forma i les condicions que vénen regulades per la legislació vigent.  
Article 10. Jubilació als 65 anys  
Davant del tipus de treball que es realitza en el sector que suposa cuidar persones dependents i molt dependents, no sembla raonable entendre que este puga ser realitzat convenientment per persones de 65 o més anys.   
En conseqüència, el personal, independentment del grup professional a què pertanga, haurà de jubilar-se forçosament en complir els 65 anys d'edat, llevat que en eixe moment no puga acreditar els requisits corresponents a este fi com són els períodes de carència de cotització, en este cas, l'obligació queda supeditada i retardada al moment en què es reunisquen estos.  
Article 11. Període de prova  
El personal de nou ingrés quedarà sotmés al període de prova que per al seu grup professional s'establix a continuació:  
Grup A: sis mesos.  
Grup B: tres mesos.  
Grup C: trenta dies treballats  
Grup D: trenta dies treballats.  
Grup E: quinze dies treballats.  
El període de prova haurà de ser pactat per escrit i les parts contractants, durant la seua vigència, podran resoldre de forma unilateral i lliurement la relació laboral sense necessitat de preavís i sense dret a cap indemnització  
Article 12. Cessaments en l'empresa  
El treballador que desitge cessar voluntàriament en el servici al centre haurà de notificar-li-ho per escrit, i rebre justificació de recepció de la dita petició almenys amb l'antelació següent a la data de la seua baixa definitiva:  
Grup A1: tres mesos.  
Grup A2: dos mesos.  
Grup B: un mes.  
Grup C: un mes.  
Grup D: quinze dies.  
Grup E: quinze dies.  
L'incompliment del treballador de l'obligació de preavisar amb la indicada antelació donarà dret al centre a descomptar de la liquidació l'equivalent diari del seu salari per cada dia que falte en el reglamentari preavís anteriorment fixat.  
Capítol IV  
Article 13. Jornada i horari de treball  
S'establix una jornada anual de 1.784 hores de treball efectiu per a tota la vigència del conveni, computant-se una mitjana de 40 hores efectives setmanals, encara que estes es podran superar per mitjà de mutu acord entre l'empresa i els representants dels treballadors, sempre que no se supere el dit còmput anual. Si això ocorre, l'excés sobre el còmput anual serà considerat com a hores extraordinàries.  
No es podran realitzar mes de nou hores de treball efectiu, llevat que hi haja un mínim de dotze hores entre el final d'una jornada i el començament de la següent, i sempre de mutu acord entre l'empresa i els representants dels treballadors.  
Article 14. Descans setmanal  
Els treballadors tindran dret a un descans mínim setmanal d'un dia i mig sense interrupció, 36 hores.  
Amb independència del que s'ha establit anteriorment, es respectarà qualsevol fórmula que s'haja pactat o es pacte entre l'empresa i els representants dels treballadors, d'acord amb el que regula el Reial Decret 1561/1995, en tractar-se d'un sector d'activitat i treballs específics.  
Capítol V  
Article 15. Estructura retributiva  
a) Salari base: és la part de la retribució del personal fixada per unitat de temps i en funció del seu grup i categoria professional, amb independència de la remuneració que corresponga per lloc de treball específic o qualsevol altra circumstància.  
b) Gratificacions extraordinàries: es pagaran dues pagues extraordinàries, amb meritació semestral, equivalents a una mensualitat de salari base, la primera amb meritació de l'1 de gener al 30 de juny i pagament durant el mes de juny i la segona amb meritació de l'1 de juliol al 31 de desembre i pagament abans del dia 24 de desembre. D'acord entre empresa i representants dels treballadors i treballadores es podrà prorratejar el pagament de les pagues extraordinàries mensualment.  
c) Plus de nocturnitat: el treball realitzat en el període comprés entre les 22 hores i les 6 hores, tindrà la consideració de treball nocturn.   
Este treball tindrà una retribució específica, segons l'annex I, llevat que la categoria professional que es tinga implique, per a la realització de les seues funcions, treball nocturn.  
El plus mensual mencionat es percebrà per cada nit efectivament treballada.  
d) Plus d'assistència: consistent en la retribució mensual, la quantia de la qual serà la recollida en l'annex I, incloent-hi vacances, per a tot el personal. El plus d'assistència tindrà una minoració del 25% del seu import mensual en cas de no assistència al lloc de treball d'un dia al mes, d'un 50% en el cas de no assistència al lloc de treball de dos dies al mes i d'un 75% en el cas de no assistència al lloc de treball de tres o més dies al mes. Estes minoracions no tindran efecte en els supòsits en què la no assistència al lloc de treball siga per causes degudes a incapacitat temporal derivada de malaltia greu o que comporte internament hospitalari, accident laboral o malaltia professional, o risc de l'embaràs, o la concessió d'algun dels permisos regulats per la legislació i el present conveni.  
Article 16. Plus de transport  
Tots els treballadors afectats pel present conveni, siga quina siga la seua categoria o activitat, percebran un plus de transport, de caràcter no salarial i per consegüent, no cotitzable, la quantia del qual es determina en la taula annexa I.  
El plus mensual mencionat, es percebrà prorratejat per dia efectivament treballat.  
En el cas que el transport siga realitzat per l'empresa amb els seus propis mitjans, no s'haurà de pagar este plus.   
Igualment, este plus no serà percebut durant el gaudi dels períodes de vacances dels treballadors.  
Article 17. Hores extraordinàries  
Tindran la consideració d'hores extraordinàries, aquelles que considerades en el seu conjunt anual, excedisquen de la jornada pactada en el present conveni.  
La realització de les dites hores extraordinàries serà per a situacions excepcionals i s'argumentarà als representants del personal.  
Les hores extraordinàries es pagaran al 150% sobre el valor del salari/hora ordinària si es realitzen en horari diürn i al 200% si es realitzen en descans setmanal o dia festiu.  
Article 18. Dies festius  
Els 14 dies festius pagables no recuperables de cada any natural sempre que el treballador els treballe i de comú acord amb l'empresa, podran compensar-se d'una de les formes següents:  
a) Com a descans d'acord entre les parts, es gaudirà un dia de descans per cada festiu treballat més un descans addicional de 0,25 dia.  
Esta compensació suposarà que en el cas que el festiu s'haja realitzat dins de les 1.784 hores, que suposen la jornada màxima segons el present conveni, la compensació es durà a terme restant la compensació anteriorment mencionada a la jornada màxima.  
A manera d'exemple, si es treballa un festiu vuit hores, i este festiu està inclòs inicialment dins de les 1.784 hores anuals, el treballador haurà de veure reduïda la seua jornada màxima en 0,25% d'eixes vuit hores, és a dir, en dues hores en l'exemple exposat, en conseqüència la jornada màxima anual del treballador serà 1.782 hores.  
b) Percebent una retribució complementària per cada dia festiu treballat, d'acord amb la fórmula següent:  
Fórmula Valor Festiu:   
Salari mensual + 50%  
 30  
Tenint en compte que el salari del dia festiu treballat ja es paga en la retribució mensual ordinària, l'increment pel dia festiu serà del 100% de la retribució d'eixe dia.  
Si el festiu treballat no estava inclòs inicialment dins de les 1.784 hores anuals, l'increment pel dia festiu serà del 150% de la retribució d'eixe dia.  
c) Es respectarà qualsevol pacte anterior en què hi haja una reducció de jornada compensatòria a estos dies, sempre que es complisca l'equivalència anterior.  
Article 19. Increments   
S'acorda per a l'any 2010 aplicar les taules salarials que s'hi adjunten com annex I.  
En l'any 2011 i successius serà la Comissió Paritària l'encarregada d'establir i publicar les taules salarials corresponents, que seran incrementades basant-se en l'IPC real de l'any immediatament anterior a la Comunitat Valenciana.  
Article 20. Clàusula de desvinculació  
Les empreses que acrediten que el compliment de les condicions econòmiques establides en el present conveni les portaria inevitablement al tancament definitiu de l'empresa, podran quedar exemptes del seu compliment, si bé quedaran obligades a incrementar les retribucions del seu personal en el percentatge que la Comissió Paritària determine per a cada cas.  
A l'efecte de poder acollir-se a l'exempció establida en el punt anterior, serà necessari que les empreses ho sol·liciten i acrediten davant de la Comissió Paritària, de forma fefaent, en el termini d'un mes des de la publicació del conveni, que l'aplicació de les condicions econòmiques establides en este, les durien al tancament definitiu de la seua activitat. I només en el cas que la Comissió Paritària estime que el compliment de les dites condicions econòmiques siga la causa directa del tancament de l'empresa, podran estes deixar d'aplicar-les.  
A l'efecte de constatar la impossibilitat d'aplicar les condicions econòmiques establides en el present conveni, les empreses hauran d'aportar a la Comissió Paritària, tota aquella documentació que els siga requerida per esta per a conéixer la seua situació econòmica real, que com a mínim seran els comptes anuals dipositats en el Registre Mercantil corresponents als tres últims anys. En el cas de no aportar la documentació que es requerix, la Comissió Paritària, no autoritzarà les empreses sol·licitants a quedar exemptes del compliment de les condicions econòmiques pactades en el present conveni.  
La Comissió Paritària prendrà els seus acords, pel que fa al que regula la present disposició per unanimitat i tindrà la facultat, si ho estima necessari, de demanar informes pericials a l'efecte de prendre la decisió que pertoque.  
A partir de la sol·licitud per part de les empreses afectades, s'establix un període màxim de tres mesos per a la resolució.  
Els membres de la Comissió Paritària, fixaran la duració de l'aplicació d'esta clàusula de desvinculació a les empreses que hagen sol·licitat la seua aplicació; així mateix demanaran informació de la marxa de l'aplicació d'esta clàusula, durant el període de vigència del present conveni.  
Capítol VI  
Article 21. Llicències retribuïdes  
1. El personal, amb avís i justificació previs, podrà absentar-se del treball amb dret a remuneració, per algun dels motius i pel temps següent:  
a) Quinze dies naturals en cas de matrimoni o inscripción en el registre d'unions de fet.  
b) Dos dies naturals en els casos de naixement o adopció de fill o malaltia greu o mort de convivent, parents fins al segon grau de consanguinitat o afinitat. En el cas que el personal necessite fer un desplaçament a l'efecte, o per causa realment justificada, el termini es veurà ampliat a quatre dies. Podran ampliar-se estos dies descomptant dels festius pagables i/o de les vacances, amb sol·licitud prèvia del personal. S'entendrà que hi ha desplaçament quan el treballador haja de desplaçar-se a més de 50 quilòmetres de la seua residència habitual.  
c) Un dia per trasllat del domicili habitual. Haurà de preavisar-lo amb una antelació mínima de deu dies.  
d) Pel temps indispensable, per al compliment d'un deure inexcusable de caràcter públic i personal, comprés l'exercici del sufragi actiu. Quan conste en una norma legal o convencional un període determinat, es tindrà en compte el que esta dispose quant a la duració de l'absència i compensació econòmica.  
Pel temps indispensable per a l'assistència a exàmens quan curse amb regularitat estudis per a l'obtenció d'un títol acadèmic o professional, tenint en compte que estos permisos únicament seran retribuïts els corresponents a exàmens eliminatoris.   
e) Formació. La formació i capacitació del treballador/a s'impartirà dins o fora de la jornada laboral.  
En el cas que la jornada o jornades de formació coincidisquen fora de la jornada de treball, estes seran compensades per les empreses en un 50%, en salari hores o descans.  
f) Els treballadors gaudiran d'un dia de lliure disposició a l'any, que s'haurà de gaudir de dilluns a divendres, excepte festius.   
Se sol·licitarà la seua disposició amb 7 dies d'antelació a la data de gaudi, i es concedirà per part de l'empresa, llevat que per raons organitzatives justificades no es poguera concedir el dia lliure en la data sol·licitada.  
Article 22. Reducció de jornada per motius familiars  
Les treballadores, per lactància d'un fill menor de nou mesos, tindran dret a una hora d'absència del treball, que podran dividir en dues fraccions. La duració del permís s'incrementarà proporcionalment en els casos de part múltiple.  
La dona, per la seua voluntat, podrà substituir este dret per una reducció de la jornada en mitja hora amb la mateixa finalitat o acumular-lo en jornades completes en els termes previstos en l'acord a què s'arribe amb l'empresa.   
Este permís podrà ser gaudit indistintament per la mare o el pare en el cas que tots dos treballen.  
En els caos de naixements de descendents prematurs o que, per qualsevol causa, hagen de romandre hospitalitzats a continuació del part, la mare o el pare tindran dret a absentar-se del treball durant una hora. Així mateix, tindran dret a reduir la seua jornada de treball fins a un màxim de dues hores, amb la disminució proporcional de salari.  
Qui, per raons de guarda legal, haja de cuidar directament algun menor de sis anys o un discapacitat físic, psíquic o sensorial, que no exercisca activitat retribuïda, tindrà dret a una reducció de la seua jornada de treball, amb la disminució proporcional de salari entre almenys un terç i un màxim de la meitat de la duració d'aquella.  
Tindrà el mateix dret qui necessite encarregar-se directament d'un familiar, fins al segon grau de consanguinitat o afinitat, que per raons d'edat, accident o malaltia no puga valer-se per si mateix i que no exercisca activitat retribuïda   
La concreció horària i la determinació del període de gaudi del permís de lactància i de la reducció de jornada prevista en este article, correspondrà al treballador o treballadora, dins de la seua jornada ordinària. El treballador o treballadora haurà de preavisar l'empresari amb quinze dies d'antelació a la data en què es reincorporarà a la seua jornada ordinària.  
Les discrepàncies sorgides entre empresari i treballador sobre la concreció horària i l'aplicació del present article seran resoltes pel procediment legalment previst per a això.  
Article 23. Excedències voluntàries  
El personal fix que acredite almenys un any d'antiguitat en l'empresa podrà sol·licitar una excedència voluntària per un termini mínim de quatre mesos i no superior a cinc anys.  
Este dret només podrà ser exercit una altra vegada pel mateix treballador si han transcorregut quatre anys des del final de l'excedència anterior o la data de reincorporació de l'anterior.  
L'excedència s'entendrà concedida sense dret a cap retribució i el dit període no computarà a efectes d'antiguitat.  
La dita excedència se sol·licitarà sempre per escrit amb una antelació almenys de trenta dies a la data del seu inici, a no ser per casos demostrables d'urgent necessitat, i haurà de rebre contestació també escrita per part de l'empresa en el termini de cinc dies.  
Abans de finalitzar-la i amb una antelació almenys de trenta dies abans de la finalització, haurà de sol·licitar per escrit el seu ingrés. L'incompliment d'este requisit s'assimilarà a una baixa voluntària.  
El personal en situació d'excedència voluntària tindrà únicament un dret preferencial a l'ingrés en la seua categoria o semblant si després de la seua sol·licitud de reingrés hi ha alguna vacant en esta. En cas contrari, es trobarà en situació de dret expectant.  
Si en finalitzar-la o durant la seua vigència desitja incorporar-se al treball i no hi ha vacants en la seua categoria i sí en una inferior i vol incorporar-s'hi, podrà fer-ho amb les condicions d'esta nova categoria, per a poder accedir a la seua en el moment que es produïsca la primera possibilitat.  
En cap cas, excepte concessió concreta respecte d'això, podrà sol·licitar excedència per a incorporar-se a prestar els seus servicis en entitats, públiques o privades, semblants a les compreses per este conveni, l'incompliment suposarà la vulneració del deure de no concurrència establit en l'Estatut dels Treballadors.  
El personal acollit a una excedència voluntària no podrà optar a una nova fins que haja transcorregut un any de treball efectiu, després d'esgotada l'anterior.  
Article 24. Excedència forçosa  
L'excedència forçosa donarà dret a la conservació del lloc de treball i al còmput de l'antiguitat en els següents supòsits:  
a) Designació o elecció d'un càrrec públic.  
b) El personal que siga elegit per a un càrrec sindical, d'àmbit local o superior, podrà així mateix sol·licitar una excedència especial per tot el temps que dure el seu nomenament, amb reincorporació automàtica al seu lloc de treball una vegada que finalitze esta.  
Article 25. Excedència especial per maternitat i atenció a fills  
Els treballadors tindran dret a un període d'excedència de duració no superior a tres anys per a atendre cada fill/a, tant quan ho siga per naturalesa com per adopció o, en els supòsits d'acolliment, tant permanent com preadoptiu, comptat des de la nata de naixement o, si és el cas, de la resolució judicial o administrativa.  
També tindran dret a un període d'excedència, de duració no superior a dos anys, els treballadors per a atendre un familiar, fins al segon grau de cosanguinitat o afinitat, que per raons d'edat, accident o malaltia no puga valer-se per si mateix i no exercisca activitat retribuïda.  
L'excedència prevista en el present apartat constituïx un dret individual dels treballadors, hòmens o dones. No obstant això, si dos o més treballadors de la mateixa empresa generaren este dret pel mateix subjecte causant, l'empresari podrà limitar el seu exercici simultani per raons justificades de funcionament de l'empresa.  
Quan un nou subjecte causant done dret a un nou període d'excedència, el seu inici donarà fi al que, si és el cas, es gaudia.  
El període en què el treballador romanga en situació d'excedència conforme al que establix este article serà computable a efectes d'antiguitat i el treballador tindrà dret a l'assistència a cursos de formació professional, a la participació dels quals haurà de ser convocat per l'empresari, especialment amb ocasió de la seua reincorporació. Durant el primer any tindrà dret a la reserva del seu lloc de treball. Una vegada transcorregut este termini, la reserva quedarà referida a un lloc de treball del mateix grup professional o categoria equivalent.  
No obstant això, quan el treballador forme part d'una família que tinga reconeguda oficialment la condició de família nombrosa, la reserva del seu lloc de treball s'estendrà fins a un màxim de 15 mesos quan es tracte d'una família nombrosa de categoria general, i fins a un màxim de 18 mesos si es tracta de categoria especial.  
Article 26. Violència domèstica  
D'acord amb la Llei Orgànica 1/2004, de 28 de desembre, de Mesures de Protecció Integral contra la Violència de Gènere, d'acord amb la disposició addicional setena que modifica la Llei de l'Estatut dels Treballadors, s'establix:  
La treballadora víctima de violència de gènere tindrà dret, per a fer efectiva la seua protecció o el seu dret a l'assistència social integral, a la reducció de la jornada de treball amb disminució proporcional del salari o a la reordenació del temps de treball, a través de l'adaptació de l'horari, de l'aplicació de l'horari flexible o d'altres formes d'ordenació del temps de treball que utilitzen en l'empresa.  
La treballadora víctima de la violència de gènere que es veja obligada a abandonar el lloc de treball en la localitat on estava prestant els seus servicis, per a fer efectiva la seua protecció o el seu dret a l'assistència social integral, tindrà dret preferent a ocupar un altre lloc de treball, del mateix grup professional o categoria equivalent, que l'empresa tinga vacant en qualsevol altre dels seus centres de treball.  
En estos supòsits, l'empresa estarà obligada a comunicar a la treballadora les vacants existents en eixe moment o les que es puguen produir en el futur.  
El trasllat o canvi de centre tindrà una duració inicial de sis mesos, durant els quals l'empresa tindrà l'obligació de reservar el lloc de treball que abans ocupava la treballadora.  
Una vegada acabat este període, la treballadora podrà optar entre el retorn al seu lloc de treball anterior o a la continuïtat en el nou. En este últim cas, decaurà l'obligació de reserva mencionada.  
La treballadora víctima de violència de gènere podrà, unilateralment, suspendre el contracte amb dret a reserva del lloc de treball. Esta suspensió tindrà una duració inicial que no podrà superar els sis mesos, llevat que de les actuacions judicials de tutela judicial resulte que l'efectivitat del dret de protecció de la víctima requerix la continuïtat de la suspensió. En este cas, el jutge podrà prorrogar la suspensió per períodes de tres mesos, amb un màxim de divuit mesos.  
Als efectes de l'article 52 lletra d) del Reial Decret Legislatiu 1/1995, de 24 de març pel quals s'aprova el Text Refós de la Llei de l'Estatut dels Treballadors no es computaran com faltes d'assistència les motivades per la situació física o psicològica derivada de la violència de gènere, acreditada pels servicis socials d'atenció o servicis de salut, segons pertoque.  
Capítol VII  
Article 27. Roba de treball  
Les empreses proveiran amb caràcter obligatori gratuït al personal que pel seu treball ho necessiten dos uniformes (roba i calçat) a l'any i mitjans de protecció personal a tot el personal. El personal estarà obligat a usar, durant la realització del seu treball, la roba facilitada per l'empresa, i a tindre'n cura.   
Quan quede extingida la relació laboral el treballador tornarà la roba a l'empresa.  
Així mateix esta roba no s'utilitzarà fora del centre de treball si no és per a l'execució de tasques encomanades per l'empresa.  
Capítol VIII  
Article 28. Drets sindicals  
Els comités d'empresa i els delegats de personal tindran, entre altres, els drets i les funcions següents:  
a) Ser informat de totes les sancions imposades en el seu centre de treball per faltes lleus, greus i molt greus.  
b) Conéixer, trimestralment almenys, les estadístiques sobre l'índex d'absentisme i les seues causes, els accidents de treball i les malalties professionals i les seues conseqüències, els índexs de sinistres, els estudis periòdics o especials del medi ambient laboral i els mecanismes de prevenció que s'utilitzen.  
c) De vigilància en el compliment de les normes vigents en matèria laboral, de Seguretat Social i ocupació, i també la resta dels pactes, condicions i usos de l'empresari en vigor, i formular si és necessari les accions legals pertinents davant de l'empresari i els organismes o tribunals competents.  
d) De vigilància i control de les condicions de salut laboral en l'exercici del treball en l'empresa amb les particularitats que preveu en este sentit l'article 19 de l'Estatut dels Treballadors.  
Garanties dels representants del personal  
A més de les garanties que prevenen els apartats a), b), c) i d) de l'article 63 de l'Estatut dels Treballadors, els representants del personal, no els membres de les seccions sindicals, disposaran d'un crèdit d'hores mensuals retribuïdes d'acord amb la següent escala:  
De 0 a 25 treballadors: 15 hores  
De 26 a 50 treballadors: 20 hores  
De 51 a 100 treballadors: 25 hores  
La utilització del crèdit tindrà dedicació preferent amb l'única limitació de l'obligació de comunicar prèviament el seu inici amb una antelació mínima de 48 hores i també la incorporació al treball en el moment de produir-se.  
El crèdit d'hores mensuals retribuïdes per als representants podrà acumular-se en un o diversos delegats, sempre que el representant cedent no tinga suspesa la seua relació laboral per alguna de les causes establides en l'Estatut dels Treballadors. L'acumulació del crèdit haurà de ser comunicada a l'empresa amb una antelació de trenta dies, el mateix termini s'haurà d'observar en el cas que el crèdit siga tornar al seu titular.  
Així mateix es facilitaran taulers d'anuncis perquè, sota la responsabilitat dels representants sindicals, es col·loquen aquells avisos i comunicacions que calga efectuar i es creguen pertinents. Els dits taulers es distribuiran en els punts i llocs visibles per a permetre que la informació arribe fàcilment als treballadors.  
Assemblees  
Els delegats de personal, comités d'empresa, seccions sindicals o el 20 per cent del total de la plantilla, en aquells centres de treball de més de 50 treballadors i el 30 per cent en els de menys de 50 treballadors, podran convocar reunions amb un mínim d'antelació de 48 hores, amb comunicació prèvia a l'empresa i amb un màxim anual per a la seua realització de 50 hores, no podran acumular de mes en mes i amb un límit de 10 hores mensuals. La comunicació expressarà l'ordre del dia dels temes a tractar.  
Meses negociadores  
Als representants electes del personal que participe en les Comissions Paritària o Negociadora del conveni, els seran concedits permisos retribuïts a fi de facilitar-los la seua labor negociadora i durant el transcurs de les dites negociacions.  
Capítol IX  
Article 29. Règim disciplinari  
El personal podrà ser sancionat per les empreses, en virtut d'incompliments laborals, d'acord amb la graduació de faltes i sancions següents:  
a) Faltes lleus.  
1. El retard i la negligència en el compliment de les seues funcions, així com la indeguda utilització dels locals, materials o documents de l'empresa, llevat que per la seua manifesta gravetat, puga ser considerada com a falta greu.  
2. L'absència de comunicació amb la deguda antelació de la falta d'assistència al treball per causa justificada, llevat que es prove la impossibilitat de fer-ho  
3. Les faltes repetides de puntualitat sense causa justificada de tres a cinc al mes.  
4. No comunicar el canvi de domicili a l'empresa en el moment en què es produïsca.  
5. Mantindre discussions i/o altercats amb altres companys en el centre de treball.  
6. L'ús de telèfon mòbil en el seu lloc i torn de treball.  
b) Faltes greus.  
1. La falta de disciplina en el treball.  
2. La falta d'assistència al lloc de treball sense causa justificada.  
3. Les faltes repetides de puntualitat sense causa justificada durant més de cinc dies i menys de deu al mes.  
4. L'abandó del lloc de treball sense causa justificada.  
5. La reincidència en la comissió d'una falta lleu encara que siga de diferent naturalesa dins d'un mateix trimestre, sempre que es produïsca sanció per eixe motiu.  
6. Utilitzar la roba de treball fora del centre sense autorització.  
7. La negativa rotunda a passar la revisió mèdica.  
8. Simular una malaltia i/o accident.  
9. Negativa del treballador o treballadora a assistir a un curs de formació impartit o organitzat per l'empresa, siga quin siga el seu contingut o duració, sempre que siga obligatori segons la legislació vigent en cada moment.  
c) Faltes molt greus.  
1. Donar a conéixer el procés patològic i la intimitat del resident.  
2. El frau, la deslleialtat i l'abús de confiança en les gestions encomanades i qualsevol conducta constitutiva de delicte dolós.  
3. La falta d'assistència al treball no justificada durant més de tres dies al mes.  
4. Les faltes reiterades de puntualitat no justificades durant mes de 10 dies al mes, o durant mes de 30 dies en el trimestre.  
5. Els maltractaments de paraula o obra i l'abús d'autoritat.  
6. L'obtenció de beneficis econòmics o en espècie dels usuaris del centre.  
7. Apropiar-se d'objectes, documents, material, etc. dels usuaris, del centre o del personal.  
8. La negligència en l'administració de la medicació.  
9. La competència deslleial, en el sentit de promoure, induir o suggerir a familiars el canvi de residència, així com la derivació de residents al mateix domicili del personal o de particulars i igualment fer públiques les dades personals i/o els telèfons dels residents o familiars a persones alienes a la residència.  
10. L'assetjament en els termes establits en la legislació.  
11. Fumar fora dels llocs permesos.  
12. Violar el secret de correspondència dels usuaris, personal laboral o de l'empresa, o de qualsevol tipus de document dirigit a esta.  
13. Embriaguesa i/o drogoaddicció manifestada en el lloc de treball   
Sancions  
Les sancions que podran imposar-se en funció de la qualificació de les faltes seran les següents:  
Per faltes lleus:  
- Amonestació per escrit.  
- Suspensió d'ocupació i sou fins a tres dies.  
- Descompte proporcional de les retribucions corresponents al temps real deixat de treballar per faltes d'assistència o puntualitat no justificades.  
Per faltes greus:  
- Suspensió d'ocupació i sou de tres dies a un mes.  
- Descompte proporcional de les retribucions corresponents al temps real deixat de treballar per faltes d'assistència o puntualitat no justificades.  
Per faltes molt greus:  
- Suspensió d'ocupació i sou d'un a tres mesos.  
- Acomiadament.  
Article 30. Tramitació i prescripció  
Les sancions, greus i molt greus, es comunicaran motivadament i per escrit a la persona interessada perquè en prenga coneixement i efectes, i es notificarà al comité d'empresa o delegats de personal.  
Per a la imposició de sancions per falta molt greu serà preceptiva la instrucció d'expedient sumari. Este expedient s'incoarà amb coneixement previ de la infracció, i s'enviarà a la persona interessada plec de càrrecs amb exposició succinta dels fets suposadament constitutius de falta. Este expedient es traslladarà al comité d'empresa o delegats de personal perquè ambdues parts i en el termini de cinc dies puguen manifestar a la direcció el que consideren convenient per a l'esclariment dels fets. Una vegada transcorregut el dit termini i encara que els representants del personal, el treballador o ambdós no hagen fet ús del dret que se'ls concedix a formular al·legacions, es procedirà a imposar al treballador la sanció que es crega oportuna, d'acord amb la gravetat de la falta i allò que s'ha estipulat pel present conveni.  
És absolutament indispensable la tramitació d'expedient contradictori per a la imposició de sancions, siga quina siga la seua gravetat, quan es tracte de membres del comité d'empresa, delegats de personal, tant si es troben en actiu dels seus càrrecs sindicals com si encara es troben en el període reglamentari de garanties.  
Les faltes lleus prescriuran als deu dies, les greus als vint i les molt greus als seixanta, a partir de la data en la qual se'n té coneixement de la comissió i en tot cas als sis mesos d'haver-se comés.  
Capítol IX  
Article 31. Comissió Paritària  
En compliment del que establix l'article 85.2.e) de l'Estatut dels Treballadors, s'acorda la creació de la Comissió Paritària de vigilància, interpretació, mediació i arbitratge del conveni.   
1. Composició de la comissió paritària. Estarà integrada per sis vocals, entre els firmants del present conveni, amb la representativitat equivalent i determinada en la constitució de la mesa de negociació del present conveni, repartits al 50 per 100 entre la part empresarial i la part social, de la manera següent:   
Tres vocals designats per la part empresarial.  
Tres vocals designats per la part social.  
Cada part podrà designar tants suplents com a vocals té en la Comissió.   
A les reunions de la Comissió podran assistir els assessors que les parts consideren necessaris, amb veu, però sense dret a vot.   
Annex I. Taula salarial  
2. Funcions de la Comissió Paritària.  
Són funcions d'esta Comissió Paritària:   
a) La vigilància del compliment d'allò que s'ha pactat en el conveni.   
b) La interpretació d'aquelles clàusules del conveni sobre les quals puguen sorgir discrepàncies, fins i tot en la seua aplicació.   
c) L'obtenció d'acords sobre totes aquelles matèries no regulades en el present conveni i que, a criteri de les parts presents en la Comissió, siga necessari incorporar al text del conveni per a millor adaptar la realitat laboral existent en cada moment.   
d) Exercir funcions de mediació i arbitratge en les qüestions sotmeses per les parts a la seua consideració.   
Serà preceptiu sotmetre a la Comissió Paritària tots aquells problemes, discrepàncies o conflictes que puguen sorgir de l'aplicació o interpretació del conveni, amb caràcter previ al plantejament dels distints supòsits davant de l'Autoritat o Jurisdicció Laboral competent, que hauran de resoldre en el termini màxim de 45 dies des de la presentació de la situació.  
DISPOSICIÓ FINAL  
Única  
Es respectaran com a drets adquirits les condicions de jornada, vacances i retribucions més beneficioses que gaudiren els treballadors abans de l'entrada en vigor d'este conveni, es conservaran com a dret ad personam, i no seran absorbibles ni compensables.  
DISPOSICIONS ADDICIONALS  
Primera. Igualtat d'hòmens i dones  
D'acord amb l'article 14 de la Constitució, en connexió amb la Declaració Universal dels Drets Humans de 19 de desembre de 1948, arreplegat així mateix en l'article 17 del vigent Estatut dels Treballadors, qualsevol activitat laboral o actuació en este àmbit estarà presidida pel més exquisit respecte a la igualtat de tracte i d'oportunitats entre hòmens i dones, i estos comportaments s'adequaran al que preveu la Llei Orgànica 1/2004, de 28 de desembre, de Mesures de Protecció Integral contra la Violència de Gènere i la Llei Orgànica 3/2007, de 22 de març, per a la Igualtat Efectiva d'Hòmens i Dones, que este conveni fa seues.  
Segona. Participació  
En el cas que durant la vigència d'este conveni, alguna de les administracions incremente les subvencions als centres o empreses durant qualsevol dels exercicis, les empreses es comprometen que es destine el 40% de les subvencions esmentades, a excepció de les quantitats aplicades a l'increment obligatori de plantilles per este motiu, amb un límit de 48 € mensuals lineals per a cada una de les categories professionals.   
\* \* \* \* \*  
Anexo I. Tabla salarial  
Annex II. Definició de categories  
El personal afectat pel present conveni es classificarà en raó de la seua dedicació professional en els grups i categories següents, sense que això supose l'obligació de tindre-les proveïdes totes elles.  
Àrea assistencial  
Director  
Serà el responsable del bon funcionament del centre.  
Dirigirà els equips de treball.  
Realitzarà i/o supervisarà els torns i les plantilles de personal, així com la contractació i la incorporació de nous treballadors.   
Vetlarà pel benestar dels usuaris del centre.   
S'assegurarà del compliment dels requisits legals i reglamentaris.  
Establirà la política de qualitat, i els objectius per a aconseguir-la.  
Coordinarà i gestionarà la compra de subministraments i assegurarà la disponibilitat dels recursos.  
Prendrà les decisions administratives necessàries.  
Serà el responsable de la confecció i supervisió del Pla Terapèutic i del Projecte de Centre. Confecció i seguiment dels Plans Individualitzats de Rehabilitació (PIR) dels usuaris, Memòria anual del centre; coordinar la resta del personal que intervé en cada una de les àrees.  
A més, realitzarà totes aquelles activitats no especificades anteriorment que li siguen demanades des de Gerència i que tinguen relació amb la direcció del centre.  
Psicòleg  
Organitzar i planificar la seua àrea davall la supervisió del director del centre.  
Elaborar els programes de rehabilitació individuals i de grup de la seua àrea, així com el seu seguiment, avaluació i valoració.   
Elaborar els informes de tots els usuaris, semestralment i/o quan li siguen requerits.   
Realitzar i coordinar activitats rehabilitadores.   
Registrar i mantindre actualitzat el seguiment de les seues actuacions, així com la confecció i el manteniment dels registres.  
A més, totes aquelles activitats no especificades anteriorment, que li siguen peticions des de la direcció i que tinguen relació amb les seues competències.  
Metge  
Elaborar, coordinar i supervisar programes preventius i assistencials.   
Dur a terme estudis i diagnòstics individuals.  
Realitzar informes, certificats o documents anàlegs de caràcter mèdic, seguiment de la salut dels usuaris del centre.   
Participar en els programes de salut, desenvolupant l'orientació mèdica específica.  
Registrar i mantindre actualitzat el seguiment de les seues actuacions, així com la confecció i manteniment dels registres de les seues funcions.  
A més, totes aquelles activitats no especificades anteriorment que li siguen demanades des de la direcció i que tinguen relació amb les seues competències.  
Diplomat universitari en Infermeria  
Exercir les funcions sanitàries pròpies de la seua especialitat com: cures, extraccions de sang, injectables i vacunes; controls de glucèmies, insulines, tensió arterial, constants vitals, pesos i dietes; posar sondes, ènemes i tractaments tòpics.  
Serà el responsable de les comandes de medicació, de la seua preparació i la seua dispensació.  
Organitzar i planificar la seua àrea davall la supervisió del director del centre.  
Elaborar els programes de rehabilitació individuals i de grup de la seua àrea, així com el seu seguiment, avaluació i valoració.   
Elaborar els informes de tots els usuaris, semestralment i/o quan li siguen requerits.   
Realitzar i coordinar activitats rehabilitadores.   
Registrar i mantindre actualitzat el seguiment de les seues actuacions, així com la confecció i el manteniment dels registres de les seues funcions.  
En cas necessari, donarà suport, supervisarà i/o coordinarà altres professionals en la bona execució dels protocols del centre.   
En coordinació amb la direcció del centre i cuina, es responsabilitzarà de l'òptim servici de menjador, la seua bona distribució, el control de règims, necessitats especials i la supervisió de la ingesta.  
A més, totes aquelles activitats no especificades anteriorment que li siguen demanades des de la direcció i que tinguen relació amb les seues competències.  
Treballador social  
Assessorar els usuaris i les seues famílies en matèria social, informant-los i orientant-los en la recerca de recursos i en les seues gestions.  
Organitzar i planificar la seua àrea davall la supervisió del director del centre.  
Elaborar els programes de rehabilitació individuals i de grup de la seua àrea, així com el seu seguiment, avaluació i valoració.   
Elaborar els informes de tots els usuaris, semestralment i/o quan li siguen requerits.   
Realitzar i coordinar activitats rehabilitadores.   
Registrar i mantindre actualitzat el seguiment de les seues actuacions, així com la confecció i manteniment dels registres de les seues funcions.  
En cas necessari, donarà suport, supervisarà i/o coordinarà altres professionals en la bona execució dels protocols del centre.   
A més, totes aquelles activitats no especificades anteriorment que li siguen demanades des de la direcció i que tinguen relació amb les seues competències.  
Terapeuta ocupacional  
Organitzar i planificar la seua àrea davall la supervisió del psicològic.  
Desenvolupar els programes de rehabilitació individuals i de grup de la seua àrea, així com el seu seguiment, avaluació i valoració.   
Elaborar els informes de tots els usuaris, semestralment i/o quan li siguen requerits.   
Realitzar i coordinar activitats rehabilitadores.   
Registrar i mantindre actualitzat el seguiment de les seues actuacions, així com la confecció i manteniment dels registres.  
A més, totes aquelles activitats no especificades anteriorment, que li siguen demanades des de la Direcció i que tinguen relació amb les seues competències.  
Tècnic en Integració Social  
Organitzar i planificar la seua àrea davall la supervisió del terapeuta ocupacional o immediat superior.  
Avaluar les aptituds i el nivell de desenvolupament dels programes.  
Participar en el desenvolupament de programes de tractament. Realitzar el seguiment i l'avaluació dels tractaments aplicats.  
S'ocupa de la inserció, adaptació, seguiment i manteniment de la persona amb discapacitat en l'ocupació ordinària. Elaborar punts concrets de la programació, que tinguen relació amb la seua especialitat. Aplicar davall la supervisió del personal tècnic immediat superior els programes d'aprenentatge d'hàbits d'autonomia personal, rehabilitació d'habilitats socials i laborals i educatives, recreatives i culturals.  
Participar en els programes d'atenció social i familiar conjuntament amb l'equip multidisciplinari desenvolupant el tractament específic. Col·laborar en les matèries de la seua competència en els programes del centre).  
Hauran de registrar i mantindre actualitzat el seguiment informatitzat de les seues actuacions, així com la confecció i manteniment dels registres de les seues funcions.  
En cas necessari, donarà suport als altres professionals en l'execució de protocols del centre.   
Participa en l'elaboració i execució dels programes, registres, avaluació corresponent als usuaris del seu grup.  
En coordinació amb el departament de cuina, es responsabilitzarà de la bona marxa del servei de menjador, distribució de menjars, control de règims, serveis especials, muntatge, neteja i retirada del servei.  
Quan existisca un contracte de serveis externs, controlarà el bon funcionament dels servicis contractats, informant de la direcció les anomalies detectades.  
En coordinació amb el director, portar el control del bon estat dels aliments que els residents tinguen en les habitacions.  
En general, totes aquelles activitats no especificades anteriorment que li siguen demanades i que tinguen relació amb això.  
Monitor  
Organitzar i planificar la seua àrea davall la supervisió del terapeuta ocupacional o immediat superior.  
Responsable d'un grup d'usuaris especialment, en l'aplicació dels programes d'autonomia personal i integració social, en col·laboració amb la resta de l'equip tècnic. És responsable de les activitats bàsiques i instrumentals de la vida diària dins i fora del centre. Participa en l'elaboració i execució dels programes, registres, avaluació corresponent als usuaris del centre.   
Està al front d'un taller determinat i s'encarrega d'elaborar, aplicar i supervisar els programes d'atenció social i familiar conjuntament amb l'equip multidisciplinari desenvolupant el tractament específic. Col·laborar en les matèries de la seua competència en els programes del centre). Elaborar punts concrets de la programació, que tinguen relació amb la seua tasca. Suport al psicòleg o psicòloga en les pautes o programes elaborats per estos.  
Hauran de registrar i mantindre actualitzat el seguiment informatitzat de les seues actuacions, així com la confecció i manteniment dels registres de les seues funcions.  
En cas necessari, donarà suport als altres professionals en l'execució de protocols del centre.   
En coordinació amb el departament de cuina, es responsabilitzarà de la bona marxa del servici de menjador, distribució de menjars, control de règims, servicis especials, muntatge, neteja i retirada del servei.  
Portar el control del bon estat dels aliments que els residents tinguen en les habitacions.  
Quan hi haja un contracte de servicis externs, controlarà el bon funcionament dels servicis contractats, informant de la direcció les anomalies detectades.  
En coordinació amb el director, portar el control del bon estat dels aliments que els residents tinguen en les habitacions.  
En general, totes aquelles activitats no especificades anteriorment que li siguen demanades i que tinguen relació amb això.  
Cuidadors  
Servicis complementaris per a l'assistència i atenció de les persones amb discapacitat, cuidant de l'ordre i execució de les activitats en tots els actes del dia i de la nit, col·laborant en programes d'adquisició d'hàbits i, fins i tot, de modificació de conducta. Aplicar davall la supervisió del personal tècnic immediat superior els programes d'aprenentatge d'hàbits d'autonomia, d'habilitats socials, i activitats rehabilitadores.  
Subministrar els suports que els usuaris necessiten en activitats de neteja personal, habitacions, cures higièniques, alimentació, presa/administració de medicació, i controls auxiliars d'esta, oci i temps lliure, excursions, campaments, atenció de rutes; i la resta de funcions assistencials i d'integració que li siguen encomanades.  
Hauran de registrar i mantindre actualitzat el seguiment informatitzat de les seues actuacions, així com la confecció i manteniment dels registres de les seues funcions.  
En coordinació amb el departament de cuina, es responsabilitzarà de la bona marxa del servici de menjador, distribució de menjars, control de règims, servicis especials, muntatge, neteja i retirada del servici.  
En coordinació amb el director, portar el control del bon estat dels aliments que els residents tinguen en les habitacions. Quan hi haja un contracte de servicis externs, controlarà el bon funcionament dels servicis contractats, informarà a la direcció les anomalies detectades. En cas necessari, donarà suport als altres professionals en l'execució de protocols del centre.   
En general, totes aquelles activitats no especificades anteriorment que li siguen demanades i que tinguen relació amb això.  
Àrea d'hoteleria  
Cuinera  
Com a responsable del departament, s'ocuparà de l'organització, distribució i coordinació de tot el personal adscrit a la cuina així com de l'elaboració i condimentació dels menjars, amb subjecció al menú i règims alimentaris que proposarà per a la seua aprovació a la direcció del centre i supervisió del departament mèdic. Realitzar totes aquelles funcions que sense especificar, estiguen d'acord amb el seu lloc de treball i qualificació professional. Supervisar i mantindre, en perfectes condicions de neteja i funcionament de la maquinària i utensilis propis del departament com ara: safates, forns, fregidora, extractors, filtres, talladores, olles, etc.  
En general, totes aquelles activitats no especificades anteriorment que li siguen demanades i que tinguen relació amb això.  
Àrea de manteniment  
Auxiliar de manteniment  
S'encarrega del manteniment de totes les instal·lacions del centre, ho realitza directament i s'encarrega de la seua execució pels servicis tècnics externs.  
Realitzar per si, o pels servicis tècnics externs les operacions reglamentàries definides en els reglaments de les instal·lacions o en les instruccions tècniques que les desenvolupen, i que els valors corresponents dels diferents paràmetres es mantinguen dins dels límits exigits a estos.  
Realitzar totes les funcions que tinguen assenyalades els auxiliars de manteniment, realització i compliment de les ordres que li done l'empresa, de rebre els comunicats d'avaries dels respectius.   
Quan hi haja un contracte de servicis externs, controlarà el bon funcionament dels servicis contractats i informarà a de la direcció les anomalies detectades.  
En general, totes aquelles activitats no especificades anteriorment que li siguen demanades i que tinguen relació amb això.  
Àrea de servicis generals  
Netejadora  
Realitzar les tasques pròpies de la neteja de les habitacions i zones comunes (llits, canvis de roba, finestrals i balcons, mobiliari, etc.) procurant ocasionar tan poques molèsties com puga als residents.  
En general, totes aquelles activitats no especificades anteriorment que li siguen peticions i que tinguen relació amb això.  
Bugadera/planxadora  
Realitzar les funcions pròpies de llavat i planxat, ús i atenció de la maquinària, cuidar de la roba dels residents i del centre, i donar la millor utilització als materials. Comunicar al seu cap immediat les incidències o anomalies observades en el desenvolupament de la seua tasca (avaries, deterioraments, desordre manifest, etc.).   
En general, totes aquelles activitats no especificades anteriorment que li siguen demanades i que tinguen relació amb això.  
Zelador de nit  
Cuidarà que els usuaris respecten els horaris de descans nocturn, realitzant per a això les rondes establides, verificant que cada usuari es romanga en la seua habitació. Impedix que els residents facen mal ús del material i instal·lacions. Controla l'entrada i eixida d'usuaris. Ensenya, si és necessari, a usar bé les instal·lacions. En cas d'agitació d'un usuari donarà suport al personal en servici a fi que aquell siga atés segons el protocol d'intervenció. Col·labora amb el personal de nit en l'atenció als usuaris quan, per circumstàncies especials, es requerisca més d'una persona per a la seua mobilització. Ajuda a llavar els malalts, procurant fer-ho amb atenció.  
Afaita els usuaris masculins que requerisquen ajuda en les AVD. Retira de la zona d'habitacions i l'entrega en la bugaderia de la roba dels usuaris, així com la recollida de papereres i cistelles de rebuig. Conserva i vigila el material i efectes del centre. Transporta i col·loca el mobiliari del centre en els llocs destinats per al seu ús. Donarà compte als seus superiors de qualsevol anomalia en la conservació de l'edifici o material.  
En general, totes aquelles activitats no especificades anteriorment que li siguen demanades i que tinguen relació amb això.  
Ajudant d'oficis diversos  
És el personal les funcions del qual són, sense una especialització concreta, la polivalència de les tasques elementals pròpies del seu nivell.  
En general, totes aquelles activitats no especificades anteriorment que li siguen demanades i que tinguen relació amb això.